हीरो Xtreme में फुली डिजिटल मीटर और डुअल ABS चैनल, कीमत ₹1.27 लाख से शुरू
हीरो एक्सट्रीम की बुकिंग आज से शुरू हो गई है। भारतीय टू व्हीलर कंपनी ने हीरो मोटोकॉर्प ने 14 जून को बाइक के अपडेटेड वर्जन को लॉन्च किया था।
हीरो एक्सट्रीम की बुकिंग आज से शुरू हो गई है। भारतीय टू व्हीलर कंपनी ने हीरो मोटोकॉर्प ने 14 जून को बाइक के अपडेटेड वर्जन को लॉन्च किया था।
कंपनी का दावा है कि ये 160CC सेगमेंट में इंडिया की सबसे सस्ती और हल्की बाइक है। हीरो एक्सट्रीम 160R 4V फुली डिजिटल कंसोल, डुअल ABS चैनल और 14 एडवांस्ड कनेक्टेड फीचर्स के साथ आती है।
कंपनी ने बाइक को स्टैंडर्ड, कनेक्टेड 2.0 और प्रो तीन वैरिएंट में पेश किया है। इसकी कीमत 1.27 लाख रुपए से 1.36 लाख रुपए के बीच रखी गई है। जुलाई के दूसरे हफ्ते से बाइक की डिलीवरी शुरू हो जाएगी।
हीरो एक्स्ट्रीम 160R 4V : प्राइस और कलर ऑप्शन
बाइक में 3 कलर ऑप्शन दिए गए हैं। इनमें मैट स्लेट ब्लैक, नियॉन नाइट स्टार और ब्लेजिंग स्पोर्ट्स रेड शामिल है। अपडेटेड हीरो एक्सट्रीम160R का मुकाबला TVS अपाचे RTR 160 4V, बजाज पल्सर, और यामाहा FZS-FI से होगा।
मोस्ट एडवांस्ड कनेक्टिंग फीचर्स
बाइक में मोस्ट एडवांस्ड कनेक्टिंग फीचर्स दिए गए है। इसमें सेफ्टी के लिए इग्निशन अलर्ट, पेनिक अलर्ट(SOS), एक्सीडेंट/क्रेश अलर्ट, फॉल/टोप्पल अलर्ट और 
ओवर स्पीड अलर्ट जैसे फीचर्स मिलते हैं। वहीं बाइक की सिक्युरिटी के लिए थेफ्ट अलर्ट, बैटरी रिमूवल अलर्ट, जियोफेन्स अलर्ट और रिमोर्ट इमोबिलाइजेशन जैसे फीचर मिलते हैं। बाइक के साथ गूगल मैप की मदद से नेविगेशन, ट्रेक माय व्हीकल और शेयर लोकेशन का ऑप्शन भी मिलता है। 
बाइक की हेल्थ चैक करने के लिए व्हीकल डायग्नॉस्टिक्स सिस्टम दिया गया है। इसकी मदद से स्मार्टफोन से बाइक को स्केन कर किसी भी प्रॉब्लम का पता लगाया जा सकता है। वहीं बेहतर परफॉर्मेंस के लिए बाइक के साथ मालफंक्शन अलर्ट का ऑप्शन है, जो किसी भी खराबी के आने पर तुरंत अलर्ट देगा। इसके अलावा मेंटेनेन्स के लिए भी यूजर को अलर्ट मिलेगा।
2023 हीरो एक्सट्रीम 160R : इंजन स्पेसिफिकेशन
बाइक में 163CC का सिंगल-सिलेंडर ऑयल-कूल्ड इंजन दिया गया है, जो 8,500 पर 16.6 BHP की पावर और 14.6 NM का टार्क जनरेट करता है। इस इंजन को पांच-स्पीड गियरबॉक्स यूनिट के साथ ट्यून किया गया है। बाइक OBD-2 अनुरूप और E20 पेट्रोल (20% इथेनॉल मिक्स पेट्रोल) पर चलने में सक्षम है।
2023 हीरो एक्सट्रीम 160आर : डिजाइन और फीचर्स
न्यू हीरो एक्सट्रीम 160R 4V को मौजूदा मॉडल में थोड़े बदलाव के साथ भारत में उतारा गया है। बाइक में नए ग्राफिक्स, न्यू डिजाइन फ्यूल टैंक, फ्रंट में अपसाइड-डाउन फोर्क्स, LED हेडलाइट और डे-टाइम रनिंग लाइट दिए गए हैं। हालांकि रियर शॉक एब्जॉर्बर में कोई बदलाव नहीं किया गया है।
ब्रेकिंग के लिए फ्रंट में 276 मिमी पेटल डिस्क है। वहीं रियर में वैरिएंट के अनुसार 220 मिमी पेटल डिस्क या 130 मिमी ड्रम ब्रेक दिया जाएगा। बाइक में 17 इंच के अलॉय व्हील मिलते हैं, जिसके साथ फ्रंट में 100/80 ट्यूबलेस टायर और रियर में 130/70 ट्यूबलेस टायर के साथ आता है।
बाइक में एर्गोनोमिक स्प्लिट (अलग-अलग) सीट्स मिलती है, जिसके बाद एक स्लीक टेल सेक्शन है। एक्सट्रीम 160R में पेटल रोटर्स भी मिलेंगे, जो बेहतर कूलिंग में मदद करते हैं। इसके अलावा ब्लूटूथ कनेक्टिविटी के साथ डिजिटल इंस्ट्रूमेंट क्लस्टर भी मिलता है।
डिजाइन : अंकित पाठक 